stanford-oval/wikipedia huggingface dataset:
2017 בגרמניה
מתו > אפריל

9 באפריל – דיטר קוטיש, מתאגרף גרמני (נולד ב-1943)
11 באפריל – מיכאל באלהאוס, צלם קולנוע גרמני (נולד ב-1935)
מתו > מאי

2 במאי – היינץ קסלר, פוליטיקאי גרמני, קצין צבא ועבריין מורשע (נולד ב-1920)
15 במאי – קרל-אוטו אפל, פילוסוף גרמני (נולד ב-1922)
16 במאי – גונאר מולר, שחקן גרמני (נולד ב-1928)
מתו > יוני

1 ביוני – טנקרד דורסט, שחקן, סופר, תסריטאי ומחזאי גרמני (נולד ב-1925)
16 ביוני – הלמוט קוהל, פוליטיקאי גרמני (נולד ב-1930)
22 ביוני – גונתר גבריאל, זמר גרמני (נולד ב-1942)
מתו > יולי

10 ביולי – פטר הרטלינג, סופר גרמני (נולד ב-1933)
20 ביולי – אנדרה יורגנס, זמר גרמני (נולד ב-1967)
22 ביולי – פריץ הלוויג, פוליטיקאי גרמני (נולד ב-1912)
מתו > אוגוסט

10 באוגוסט – רות פפאו, נזירה קתולית ורופאה (נולדה ב-1929)
15 באוגוסט – אברהרד יקל, היסטוריון גרמני (נולדה ב-1929)
19 באוגוסט – קרל אוטו גץ, אמן גרמני (נולד ב-1914)
20 באוגוסט – מרגוט הילשר, זמרת  גרמניה (נולדה ב-1919)
מתו > ספטמבר

8 בספטמבר – קרל רוונס, פוליטיקאי גרמני (נולד ב-1927)
12 בספטמבר – היינר גייסלר, פוליטיקאי גרמני (נולד ב-1930)
15 בספטמבר – אלברט שפר הבן, אדריכל גרמני (נולד ב-1934)
27 בספטמבר – ג'וי פלמינג, זמרת גרמניה (נולדה ב-1944)
28 בספטמבר – אנדראס שמידט, שחקן גרמני (נולד ב-1963)
מתו > אוקטובר

7 באוקטובר – הוגו בודינגר, שחקן הוקי גרמני (נולד ב-1927)
11 באוקטובר – קרל היינץ קיפ, מיליארדר גרמני (נולד ב-1924)
מתו > נובמבר

5 בנובמבר – לותר תומאס, רוכב אופניים גרמני (נולד ב-1956)
6 בנובמבר – קרין דור, שחקנית גרמניה (נולדה ב-1938)
7 בנובמבר – הנס מיכאל רהברג, שחקן גרמני (נולד ב-1938)
7 בנובמבר – הנס שפר, כדורגלן גרמני (נולד ב-1927)
21 בנובמבר – פיטר ברלינג, שחקן גרמני (נולד ב-1934)
מתו > דצמבר

25 בדצמבר – אריך קלרהלץ, איש עסקים גרמני (נולד ב-1939)
30 בדצמבר – ברנד שפייר, זמר גרמני (נולד ב-1944)
ראו גם

2017
רומן הרצוג
LG G2

| --- | --- |


ה-LG G2
 מידע כללי
 סוג:  דגם של טלפון חכם 
 יצרן:  LG אלקטרוניקה 
 סדרה:  סדרת LG G 
 הקודם בסדרה:  LG אופטימוס G 
 הבא בסדרה:  LG G3 
 מידע טכני
 מערכת הפעלה:  מגיע עם Android Jelly Bean 4.2.2 ואפשרות עדכון ל-Android Lollipop 5.0.2
 מעבד:  מרובע ליבות 2.26 GHz
 נפח אחסון:  16 GB או 32 GB
 זיכרון:  2 GB של זיכרון נדיף
 מסך:  5.2 אינץ' IPS LCD 1920x1080 (424 ppi) עם Gorilla Glass 2
 קלט:  מסך מגע
 מצלמה:  אחורית: 13 מגה פיקסל עם פלאש לד קדמית: 2.1 מגה פיקסל
 סוללה:  3000 mAh
 קישוריות:  Wi-Fi אינפרא אדום GPS תקשורת טווח אפס (NFC) Bluetooth micro USB
 מידות
 רוחב:  70.9 מ"מ 
 גובה:  138.5 מ"מ 
 עובי:  8.99 מ"מ 
 משקל:  143 גרם
 אתר רשמי
 
LG G2 הוא טלפון חכם המשמש כמכשיר הדגל השני של חברת LG אלקטרוניקה, בתחום הסלולר. המכשיר כולל את מערכת ההפעלה אנדרואיד בגרסת Jelly Bean 4.2.2 עם ממשק המשתמש המותאם של חברת LG.
המכשיר הוכרז במסיבת עיתונאים של LG בניו יורק ב-8 באוגוסט 2013. המכשיר הושק לראשונה בכמה מדינות בעולם, ביניהן גם ישראל (בישראל גרסת ה-16GB הושקה ב-1 בספטמבר, אך גרסת ה-32GB הייתה זמינה החל מתאריך ה-15 בספטמבר 2013) בתאריך ה-1 בספטמבר 2013.
חומרה

עיצוב המכשיר כולל גב מפוליקרבונט, בניגוד לקודמו שהיה עשוי זכוכית. בגב המכשיר ממוקמים כפתורי כיוון עוצמת השמע וכפתור הכיבוי וההדלקה. הכפתורים משמשים גם לקיצורי דרך במכשיר. המכשיר כולל מצלמה אחורית 13MP עם פלאש LED הכולל מייצב תמונה אופטי לשיפור הצילום בתנאי תאורה קשים והסרטה יציבה.
בקדמת המכשיר מצלמה נוספת, פשוטה יותר, המשמשת לשיחות וידאו ולצידה חיישני קרבה ותאורה. המסך, בגודל 5.2 אינץ' LCD IPS ברזולוציית 1080x1920 ובצפיפות פיקסלים (ppi) של 424 פיקסלים לאינץ'.
המכשיר כולל את פלטפורמת הסנאפדרגון 800 מבית קוואלקום, בשילוב מעבד מרובע ליבות במהירות שעון של 2.26 GHz ובנוסף, 2GB RAM. למכשיר קיבולת סוללה של 3000mAh. בנוסף, המכשיר כולל את תמיכת הדור הרביעי LTE. בנוסף, ישנה תמיכת תקשורת טווח אפס, Wi-Fi, Bluetooth 4.0 ו-GPS. המכשיר כולל חיישן אינפרא אדום, המאפשר לשלוט במכשירים שונים כגון טלוויזיה, ממיר אינטראקטיבי ומזגן.
תוכנה

ה-LG G2 רץ במקור על אנדרואיד 4.2.2, ועודכן לאחר מכן למערכת ההפעלה אנדרואיד 4.4.2 וקיבל בהמשך גם את אנדרואיד לוליפופ 5.0.
המכשיר כולל את ממשק האופטימוס של LG אלקטרוניקה שמוסיף לו את הפיצ'רים האלו בנוסף לפיצ'רים של מערכת האנדרואיד:
Guest Mode - מצב המאפשר להתאים אישית חוויית משתמש עבור כל משתמש, תוך שליטה באפליקציות שיהיו זמינות למשתמש. תכונה זו מאפשרת לבחור את מסך הבית עבור הבעלים ועבור האורח, כגון ילד או חבר, וליצור מנעולים שונים לכל משתמש. בדרך זו, ניתן לחלוק את הטלפון עם אנשים, והתוכן וההגדרות הרגילות יישארו בדיוק כמו שהיו לפני כן.
Plug & Pop: כאשר מזוהות אוזניות במכשיר אז המכשיר מציג שורת אפליקציות בהן ניתן לשמוע באוזניות.
Knok On: נקישה כפולה על מסך המכשיר תפעיל את המסך.
Knok Code: מאפשר למשתמש להגדיר תבנית של הקשות כדי לפתוח את המכשיר. הרצף האישי צריך להיות מורכב מ-2 עד 8 הקשות, אשר המשתמש מקיש בסדר מסוים ובמיקומים יחסיים מוגדרים מראש.
QSlide: חלונות הניתנים להזזה ולשנות את שקיפותם בזמן ביצוע משימה אחרת ברקע.
VoiceMate: תכונת עוזרת קולית הדומה לסירי של אפל
QuickRemote: משתמש בעינית אינפרא אדום ומאפשר לשלוט על מכשירים מסוימים.
QuickMemo: יישום ציור וכתיבה, המאפשר צילום מסך וכתיבה עליו.
ותכונות נוספות.
ראו גם

LG G3
LG G4
Daughtry

Daughtry הוא אלבום הבכורה של להקת הרוק האמריקנית "דוטרי", שבראשה עומד מתמודד "אמריקן איידול" לשעבר כריס דוטרי.
האלבום יצא לאור ב-21 בנובמבר 2006. הסינגל הראשון מהאלבום, It's Not Over, יצא לאור גם הוא ב-21 בנובמבר 2006.
נכון לסוף דצמבר 2006, האלבום מכר ברחבי העולם יותר מ-1,045,000 עותקים, כשכבר בשבוע הראשון הגיע למקום השני במצעד האלבומים הנמכרים ביותר בבילבורד האמריקני, כשמכר 303,677 עותקים.
ב-27 בדצמבר 2006, קיבל האלבום את הפלטינה הראשונה שלו, וב-7 במרץ 2007 קיבל את הפלטינה השנייה.
רשימת השירים באלבום

It's Not Over - 3:35
Used To - 3:32
Home - 4:15
Over You - 3:27
Crashed - 3:31
Feels Like Tonight - 4:01
What I Want (featuring Slash) - 2:48
Breakdown - 4:01
Gone - 3:21
There and Back Again - 3:15
All These Lives - 3:24
What About Now - 4:10
רצועות בונוס

Sorry
Home [אקוסטי]
Crashed [אקוסטי]
על שירי האלבום

הז'אנר של האלבום הוא פוסט-גראנג'. רוב שירי האלבום רועשים, אולם יש מספר בלדות רוק, ביניהן השיר "What About Now" אותו הלחין הגיטריסט בן מודי, חבר להקת אוונסנס. שני הסינגלים הראשונים מהאלבום "It's Not Over" ו"Home" היו ללהיטים גדולים בארצות הברית. הסינגל השלישי מהאלבום, "What I Want" הוא שיתוף פעולה בין דוטרי לגיטריסט סלאש, לשעבר מלהקת הרוק המצליחה "Guns N' Roses".
משמעות השירים

לדברי סולן הלהקה, כריס דוטרי השיר "All These Lives" עוסק במקרה של חטיפת ילדים, נושא הקרוב ללבו עקב היותו אב לשני ילדים. כמו כן השיר מדבר על דברים שונים שמשפיעים לרעה על ילדים. השיר "Crashed" מדבר על שינוי גדול בחיים עקב פגישה של אדם לא צפוי, והתאהבות בו ממבט ראשון. ב-"Breakdown" ישנים רמזים דתיים על התנ"ך, והקשר בין אמונות למערכות יחסים. השיר "What I Want" מדבר על קושי של גבר במערכת יחסים מחויבת והשיר "There And Back Again" הוא על מימושו של חלום.
KM131 ג'יפ

| --- | --- |

KM131 Jeep
 מאפיינים כלליים
 נקרא גם:  K 131  KM 420
 יצרן:  קיה (עיצוב ופיתוח: "Asia Motors")
 שנות ייצור:  1997 - היום
 הרכבה:  קוריאה הדרומית קוריאה הדרומית
 אורך:  4,000 מ"מ
 רוחב:  1,750 מ"מ
 גובה:  1,900 מ"מ
 משקל:  1,570 ק"ג
 בסיס גלגלים:  2,360 מ"מ
 מפרט טכני
 מנוע:  4 צילינדרים, 1,997 סמ"ק המפיק 130 כ"ס (מנוע בנזין)  4 צילינדרים, 1,997 סמ"ק המפיק 91 כ"ס (מנוע דיזל)
 מהירות מרבית:  130 קמ"ש (מנוע בנזין)  115 קמ"ש (מנוע דיזל)
KM131 ג'יפ (באנגלית: KM131 Jeep) הוא SUV צבאי, מתוצרת יצרנית הרכב קיה אשר מיוצר משנת 1997 ועד היום בקוריאה הדרומית.
דגם ה-"KM131 ג'יפ" עוצב ופותח על ידי יצרנית הרכב הדרום קוריאנית Asia Motors (אנ') (שם רשמי: Asia Motors Industries Co., Ltd), אשר הייתה בבעלות קיה משנת 1976 (החברה נסגרה בשנת 1999).
"KM131 ג'יפ"

דגמי "KM131 ג'יפ" בשירות הכוחות המזוינים של הרפובליקה של קוריאה משנת 1997.
דגמי "KM131 ג'יפ" יוצאו לצבאות קמבודיה ופרו.
יוצרו עד היום כ-23,000 יחידות.
סוגי מנוע: מנוע בנזין, מנוע דיזל.
צוות: נהג + 5.
סוגי הנעות: הנעה 4x2, הנעה כפולה 4x4.
טווח נסיעה - 480ק"מ (מנוע בנזין), 550 ק"מ (מנוע דיזל).
מטען מקסימלי - 540 ק"ג (בדרך סלולה, לדגמי הנעה כפולה),  360 ק"ג (בדרך עפר לדגמי הנעה כפולה).
קיבולת מכל דלק - 53 ליטר.
הדגם המקביל האזרחי אשר יוצר בין השנים 1998–2003 קרוי קיה רטונה.
"KM131 ג'יפ" > דגמים

"Kia KM421".
"Kia KM422".
"Kia KM424".
"Kia KM426".
תמונות

דגם "KM131 ג'יפ"
דגם "KM131 ג'יפ" (מימין)
דגמי "KM131 ג'יפ"
ראו גם

קיה
קיה רטונה
אסיה רוקסטה
הערות שוליים

↑  דגם "KM131 ג'יפ" (קרו גם "KM 420")  military-today.com/trucks/kia_km420
↑  דגם "KM131 ג'יפ"  flickr.com/photos/gtrjackoplus
↑  דגם  "KM131 ג'יפ" valka.cz/topic/view/195090/KOR-Kia-KM420
KLM Cityhopper

אמבראר ERJ-175 של החברה
פוקר 70 ששירת בעבר בחברה
KLM Cityhopper היא חברת תעופה אזורית בהולנד המאוגדת כחברת בת של חברת התעופה ההולנדית KLM. בסיסה של החברה הוא בנמל התעופה סכיפהול והיא מפעילה טיסות ל-49 יעדים ברחבי אירופה.
תולדות החברה

החברה נוסדה באפריל 1991 והחלה לפעול באותה שנה. היא נוצרה ממיזוג שתי החברות "NLM Cityhopper" ו-"Netherlines". כחלק מתוכנית הארגון החדשה של KLM הוחלט ליצור חברת תעופה אזורית והחברה התאחדה עם KLM UK בנובמבר 2002 תחת השם KLM Cityhopper. החברה נשלטת במלואה על ידי KLM ומועסקים בה 910 עובדים (נכון למרץ 2007).
החברה החלה בחידוש צי המטוסים שלה, המורכב בעיקר ממטוסי פוקר, ונכון לנובמבר 2009 קלטה 9 מטוסים מדגם E-190 של חברת אמבראר הברזילאית.
יעדים

חלק מהיעדים הפנימיים באירופה של KLM מתופעלים גם על ידי KLM וגם על ידי KLM Cityhopper, תלוי ביום בשבוע ובמהלך השנה. לדוגמה (נכון לינואר 2009): טיסה KL1273 מסכיפהול ל-פרובאנס-אלפ-קוט ד'אזור בניס, צרפת מתופעלת על ידי KLM כשנהוג שעון קיץ, ו- KLM Cityhopper מתפעלת טיסה זו בשאר הימים בשנה. טיסות אחרות מתופעלות בלעדית על ידי KLM Cityhopper.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> C | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| אמבראר E-175 | 17 | — | 8 | 20 | 60 | 88 |  |
| אמבראר E-190 | 32 | — | 8 | 20 | 72 | 100 |  |
| סה"כ | 49 | — |  |  |  |  |  |
אירועים ותאונות

באפריל 1994 התרחשה תאונה קטלנית בטיסה 433, שהמריאה מסכיפהול, לאחר כ-20 דקות מההמראה צוות המטוס ביצע הקפה לנחיתה בשל כשל באחד מהמנועים, כמה רגעים לפני הנחיתה, הצוות החליט לבצע הקפה נוספת, אך אז מסיבה לא ידועה איבדו שליטה והתרסקו ליד המסלול.
אחד מ-3 אנשי הצוות ו-2 מ-21 הנוסעים נהרגו.
הערות שוליים

↑  פרטי צי המטוסים של KLM Cityhopper, באתר airfleets.net (באנגלית)
| קבוצת אייר פראנס-KLM |
| --- | --- | --- |
| חברות בנות | אייר פראנס • אייר פראנס הופ • טראנסאוויה(כולל: טראנסאוויה צרפת) • מרטינאייר • KLM ‏ • KLM Cityhopper |  |
| חברות עם אחזקה במיעוט | אייר טהיטי נוי(7%) • אייר מאוריציוס(3%) • אייר קוט ד'יוואר(אנ')(20%) • אייר קורסיקה(אנ')(11.67%) • אייר קלדוניה(אנ')(2%) • גול(1.5%) • קניה איירווייז(7.12%) • רויאל אייר מרוק(1.25%) |  |
| חברות עבר | Aéropostale(אנ') ‏ • Air Orient(אנ') ‏ • Air Alps(אנ') ‏ • Air Inter(אנ') ‏ • Air Exel(אנ') ‏ • Air Union(אנ') ‏ • AirUK(אנ') ‏ • אליטליה • NLM CityHopper(אנ') ‏ • Buzz(אנ') ‏ • בריט אייר • Joon ‏ • De Kroonduif(אנ') ‏ • VLM Airlines(אנ') ‏ • TAI(אנ') ‏ • UAT(אנ') ‏ • NetherLines(אנ') ‏ • SGTA(אנ') ‏ • CFRNA(אנ') ‏ • KLM uk(אנ') ‏ • רז'יונל |  |
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  LCCN: n2011041335  VIAF: 171706951   WorldCat (עם VIAF): 171706951
Braid

| --- | --- |

 כללי
 תאריך הוצאה:  6 באוגוסט 2008 (XBLA) 10 באפריל 2009 (PC)
 סוגה:  משחק פלטפורמה, משחק חשיבה ממוחשב
 פיתוח:  Number None, Inc.
 ארץ מקור:  ארצות הברית 
 הפצה:  Microsoft Game Studios Number None, Inc.
 עיצוב:  ג'ונתן בלו
 דרישות תוכנה
 גרסה:  1.014 (PC)
 מצבי משחק:  שחקן יחיד
 פלטפורמות:  Xbox 360, מחשב אישי Mac OS X, לינוקס, PlayStation 3
 מדיה:  הורדה
 braid-game.com
 
Braid הוא משחק פלטפורמה שנוצר באופן עצמאי על ידי המתכנת ג'ונתן בלו. המשחק הופץ לשירות ה– "Live Arcade" של קונסולת המשחקים Xbox 360 ב– 6 באוגוסט 2008, ויצא בגרסת PC ב– 10 באפריל 2009.
במרכז העלילה עומד אדם בשם טים, שתפקידו להציל נסיכה שנחטפה בידי מפלצת. המשחק כולל מאפיינים מסורתיים של משחקי פלטפורמה: עולמות ובתוכם שלבים, בהם הגיבור רץ, קופץ, מטפס על סולמות ומחסל אויבים. עם זאת, מאפיין חריג ועיקרי במשחק הוא האפשרות לשליטה בזמן. השחקן יכול "להריץ לאחור" כל פעולה שנעשית על ידו ללא כל הגבלה, גם כאשר התוצאה היא מות הגיבור. השימוש הנכון במאפיין זה הוא המפתח לפתירת השלבים, כשבכל שלב על השחקן לאסוף חלקי פאזל המרכיבים תמונה.
ג'ונתן בלו עיצב את המשחק כמעין ביקורת אישית כלפי טרנדים הקיימים בקרב מפתחי משחקים. השלמת הפרויקט ארכה כשלוש שנים והוא מומן מכספו הפרטי של בלו. האנימטור בהתחלה היה אדמונד מקמילן אך הוא הוחלף על ידי דייוויד הלמן, האנימציה עברה שינויים לא מעטים עד שהייתה לשביעות רצונו של בלו, ותאמה את חזונו. גרסה ראשונית של המשחק, ללא האנימציה המלוטשת, זכתה בפרס "העיצוב החדשני" בפסטיבל המשחקים העצמאיים בשנת 2006. המוצר המוגמר זכה בפרסים נוספים ובביקורות חיוביות, ועם הזמן קיבל את הדירוג הגבוה ביותר באתר Xbox Live. יחד עם זאת, נשמעו טענות באשר לאורכו של המשחק ולמחירו.
מהלך המשחק

המשחק מתרחש בסביבת פלטפורמה טיפוסית המזכירה את "האחים סופר מריו", והוא מורכב משלבים שלצורך פתירתם נדרשות קואורדינציה ומחשבה. השחקן שולט בגיבור, טים, וביכולתו לרוץ, לקפוץ ולטפס על סולמות תוך הימנעות ממגע עם אויבים. טים יכול לקפוץ על ראשם של האויבים ובכך להביסם, וכמו כן לאסוף מפתחות על מנת לפתוח דלתות ולהפעיל מנגנונים להזזת משטחים. אחד המאפיינים המרכזיים במשחק הוא היכולת להריץ את הזמן לאחור בכל רגע נתון וללא הגבלה, גם במקרה בו פעולת השחקן גרמה למותו של הגיבור.
במשחק ישנם שישה עולמות, אליהם נכנס השחקן מתוך ביתו של טים. בכל עולם מוצג אפקט חדש המתבסס על עיקרון השליטה בזמן:
Time and Forgiveness: עולם זה מציג לראשונה את אפשרות הרצת הזמן לאחור, והוא כולל אתגרים שיכלו להתפרש כבלתי הוגנים או בלתי עבירים אלמלא אפשרות זו. כתוצאה מכך, נתפס עולם זה כביקורת צינית כלפי העיצוב המסורתי של ז'אנר הפלטפורמה.
Time and Mystery: בעולם זה מתווספים לראשונה פריטים המסומנים בירוק, אשר אינם מושפעים מהרצת הזמן לאחור. לדוגמה, דלת המסומנת בירוק תישאר פתוחה גם אם השחקן יריץ אחורה את הזמן אל הנקודה שלפני פתיחתה. לפיכך, על ידי השימוש באפשרות זו ניתן לשנות את הסנכרון בין הפריטים המושפעים ממנה לבין אלה שאינם.
Time and Place: בעולם זה זרימת הזמן מתואמת באופן מדויק עם תזוזתו של טים במרחב השלב. כאשר טים זז ימינה, הזמן זורם קדימה. כאשר הוא זז שמאלה הזמן חוזר אחורנית, וכאשר הוא עומד במקום הזמן עוצר. אפקט זה מביא איתו אתגרים מסובכים רבים שעימם על השחקן להתמודד.
Time and Decision: בעולם זה לכל האובייקטים והדמויות ישנם צללים המתפקדים כישות נפרדת. לאחר כל שימוש באפשרות הרצת הזמן לאחור, צילו של טים מבצע שנית את הפעולה שבוטלה. פריטים המהבהבים בוורוד הם יוצאי דופן בכך שצילם אינו נפרד מהם בשום מצב. פתרון האתגרים בעולם זה מבוסס על ביצוע מספר פעולות בו זמנית.
Hesitance: בעולם זה לטים יש טבעת, שעם הצבתה במקום מסוים יוצרת סביבה מערבולת זמן. ככל שאובייקטים ודמויות (כולל טים עצמו) מצויים קרוב יותר אל הטבעת, כך הזמן זורם לאט יותר עבורם. אפשרות ההרצה לאחור נותרת נגישה.
העולם האחרון הוא ללא שם, אם כי במסך הפתיחה שלו מופיעה הספרה אחת. בעולם זה הזמן זורם אחורנית, ועל ידי שימוש באפשרות ההרצה לאחור חוזר הזמן לזרימה רגילה.
בכל שלב מצויים חלקי פאזל במקומות שונים, אותם על השחקן לאסוף על מנת להרכיב תמונה. לכל עולם תמונה משלו, אשר השלמתה מסייעת לספר את הסיפור וכמו כן מאפשרת את פתיחת העולם האחרון.
המשחק אף כולל מחוות ספורות למשחקים שונים מאותו הז'אנר. באחד העולמות ישנו שלב שעוצב בהשראת המשחק "דונקי קונג", ובסיום רוב העולמות מופיע יצור המבשר לטים כי "הנסיכה נמצאת בארמון אחר", משפט המסיים את העולמות גם ב– "האחים סופר מריו".
עלילה

במרכז הסיפור עומד אדם בשם טים, המבקש להציל נסיכה אשר "נחטפה בידי מפלצת איומה ומרושעת". יחסיו של טים עם הנסיכה מעורפלים, והדבר הברור היחיד הוא שטים עשה טעות כלשהי עליה הוא מבקש לכפר או, אם ניתן, למחוק. במסך הפתיחה של כל אחד מן העולמות מוצג בפני השחקן טקסט השופך עוד אור על מסעו של טים, וכולל תיאורים רגשיים והגיגים פילוסופיים בנושאים כמו סלחנות, חרטה, תשוקה ותסכול.
ביקורת

עם שחרור המשחק לשירות "Live Arcade" של Xbox, הוא צבר ביקורות חיוביות במיוחד ועמד על ציון ממוצע של 93 באתר MetaCritic. הוא הפך למשחק בעל הדירוג הגבוה ביותר באתר Xbox Live, ונרכש על ידי למעלה מ– 55,000 איש בשבוע הראשון. ג'ונתן בלו ציין כי הרווחים היו גדולים ביותר, וכי הרוויח יותר כסף מאשר לו היה עובד במשרה יוקרתית במשך כל תקופת העבודה על המשחק.
הביקורת השלילית העיקרית שקיבל המשחק קשורה לאורכו הקצר. הילרי גולדשטיין מאתר המשחקים IGN ציינה כי המשחק "לא נותן סיבה לחזור אליו" לאחר השלמת כל השלבים. בנוסף, גם מחירו של המשחק עורר טענות לא מעטות, אולם היו מבקרים רבים שציינו כי הוא "שווה כל גרוש". חלק מן הביקורות ציינו כי נסיונותיו של בלו לשלב בין הסיפור לבין המשחק צלחו אך ורק בעולם האחרון, וכי עד אז הסיפור משעמם ומעורפל יתר על המידה.
גרסת ה– PC של המשחק נתפסה כנאמנה למקור, ללא כל תוספות מיוחדות או שינויים מרחיקי לכת. מבקרים אף ציינו כי השליטה דרך המקלדת מוסיפה להנאה ממנו. המשחק הומר בהמשך ל-Playstation 3 ולמערכות ההפעלה Mac OSX ולינוקס

בנוסף לזכייה בפרס בפסטיבל המשחקים העצמאיים בשנת 2006, נבחר המשחק על ידי אתר Gamespot כמוביל בקטגוריות "משחק הקונסולה המקורי הטוב ביותר להורדה", "משחק הפלטפורמה הטוב ביותר" ו– "המוזיקה הטובה ביותר". המגזין הרשמי של Xbox בחר בו, בין השאר, בקטגוריות "הפסקול הטוב ביותר" ו– "הסוף הטוב ביותר".
ראו גם

The Witness - משחקו השני של ג'ונתן בלואו
הערות שוליים

↑  Braid (xbox360: 2008) / 20.2.2009, MetaCritic
↑  Braid is the highest-rated XBLA game ever / Jonathan Blow, 20.2.2009, braid-game.com
↑  Stats: The First Week of Braid / Jonathan Blow, 20.2.2009, braid-game.com
↑  Braid has been "very profitable" for creator / Christopher Reynolds, 20.2.2009, Wired
↑  IGN: Braid Review / Hilary Golstein, 4.8.2008, IGN
↑  Braid for Xbox 360 Review / Tom McShea, 8.8.2008, Gamespot
↑  Review: Braid / 7.8.2008, Edge
1 2  Braid Review / Jason Ocampo, 13.4.2009, IGN
↑  Braid » Blog Archive » Linux version of Braid
↑  The 2008 Official Xbox Magazine Game of the Year Awards / 2.2008, Official Xbox Magazine
| --- | --- |
בקרת זהויות :  BnF: cb177830419 (data) 
צילום מסך מתוך שלב במשחק המציג מחווה ל"דונקי קונג"
MercyMe

| --- | --- |

הלהקה במהלך הופעה
 תקופת הפעילות:  מ-1994
 סוגה:  אינדי רוק, מוזיקה כנסייתית
 חברת תקליטים:  אפיק רקורדס, Word Records, Fair Trade, קולומביה רקורדס
 www.mercyme.org
 חברים
 ברט מילרד  נתן קוצ'רן  מייקל שאוצר  רובין שפר  בארי גראול
מרסימי (באנגלית: MercyMe, תרגום חופשי: רחמים עליי, או רחמו עליי) היא להקת מוזיקה כנסייתית אמריקאית שנוסדה באדמונד, אוקלהומה בשנת 1994. הלהקה הוקמה על ידי ברט מילרד וחבריו. עד לשנת 2001 הם הוציאו 6 אלבומים ורק אז חתמו על חוזה בחברת התקליטים INO Records. מאז הלהקה הוציאה עוד שמונה אלבומים, כאשר שישה מהם זכו למעמד של אלבום זהב.
כמה שנים לאחר ההקמה עברה הלהקה לנשוויל, אחר כך לדאלאס ובסופו של דבר התיישבה בגרינוויל שבטקסס, שם הפכה ללהקת הבית של הכנסייה הבפטיסטית.
גם בהמשך יצירות הלהקה זכו להצלחה וגרפו פרסים מוזיקליים. בסך הכול עד לשנת 2019 הוציאה הלהקה 17 אלבומים שזכו בפרסים רבים בארצות הברית.
לאחר שבשנת 2001 חתמה הלהקה עם INO Records, הוציאה לאור את אלבומה החדש – "Almost There". אחד משירי האלבום זכה לפרס דוב (Dove Award). בהמשך יצירות נוספות של הלהקה זכו בפרסי דוב נוספים.
בחלק מיצירותיה שיתפה הלהקה פעולה עם זמרי מוזיקה כנסייתית אמריקאים כמו איימי גרנט, נטלי גרנט, טרוויס קוטרל ועוד.
Eve (אלבום של רפסודי)

Eve הוא אלבום האולפן השלישי של הראפרית האמריקאית רפסודי. האלבום יצא לאור ב-23 באוגוסט 2019, על ידי חברת התקליטים רוק ניישן.
רשימת רצועות

| Eve> מס' | Eve> שם | Eve> משך | Eve>  | Eve>  | Eve>  | Eve>  | Eve>  | Eve>  | Eve>  |
| --- | --- | --- | --- | --- | --- | --- | --- | --- | --- |
| 1. | Nina  | 4:20 |  |  |  |  |  |  |  |
| 2. | Cleo  | 4:00 |  |  |  |  |  |  |  |
| 3. | Aaliyah  | 3:54 |  |  |  |  |  |  |  |
| 4. | Oprah (עם לייקל47)   | 5:02 |  |  |  |  |  |  |  |
| 5. | Whoopi  | 3:12 |  |  |  |  |  |  |  |
| 6. | Serena  | 2:54 |  |  |  |  |  |  |  |
| 7. | Tyra  | 2:01 |  |  |  |  |  |  |  |
| 8. | Maya (עם קיי.רוזוולט)   | 3:41 |  |  |  |  |  |  |  |
| 9. | Ibtihaj (עם ג'יזה וד'אנג'לו)   | 4:40 |  |  |  |  |  |  |  |
| 10. | Myrlie (עם מרבה)   | 2:21 |  |  |  |  |  |  |  |
| 11. | Reyna's Interlude  | 3:49 |  |  |  |  |  |  |  |
| 12. | Michelle (עם אל ורנר)   | 3:49 |  |  |  |  |  |  |  |
| 13. | Iman (עם JID וסיר)   | 4:35 |  |  |  |  |  |  |  |
| 14. | Hatshepsut (עם קווין לטיפה)   | 3:15 |  |  |  |  |  |  |  |
| 15. | Sojourner (עם ג'יי קול)   | 5:31 |  |  |  |  |  |  |  |
| 16. | Afeni (עם פי ג'יי מורטון)   | 5:53 |  |  |  |  |  |  |  |
| משך כולל: | משך כולל: | 62:57 |  |  |  |  |  |  |  |
Eve

Eve הוא האלבום הרביעי של להקת הרוק המתקדם, The Alan Parsons Project אשר יצא בשנת 1979.
מאפיינים

זהו אלבום קונספט כמו כל אלבומי הלהקה, והוא מתמקד בנקודות החוזק והמאפיינים של נשים, ואת הבעיות שהן מתמודדות בעולם של גברים. הקונספט של האלבום במקור היה אמור לעסוק ב"היסטוריה של הנשים הגדולות", אך התפתח לבסוף לקונספט רחב יותר.
עטיפת האלבום שעוצבה על ידי היפנוסיס, מראה שלוש נשים הלובשות רעלה עם פניהן בצל. העטיפה מחברת בין העטיפה הקדמית לבין גב העטיפה. שתי נשים נראות בעטיפה הקדמית, ואישה אחת בגב העטיפה. בחלק המוצל של פניה של כל אישה, הצללים והרעלות באופן חלקי מעוותות ומסתירות צלקות ופצעים.
רשימת שירים

כל השירים נכתבו על ידי אלן פרסונס ואריק וולפסון
Lucifer - 5:09 (אינסטרומנטלי)
You Lie Down with Dogs - 3:47 (זמר: לני זאקטק)
I'd Rather Be a Man - 3:53 (זמר: דייוויד פייטון)
You Won't Be There - 3:34 (זמר: דייב טאונסנד)
Winding Me Up - 4:04 (זמר: כריס ריינבו)
Damned If I Do - 4:50 (זמר: לני זאקטק)
Don't Hold Back - 3:37 (זמרת: קלייר טורי)
Secret Garden - 4:41 (אינסטרומנטלי)
If I Could Change Your Mind - 5:49 (זמרת: לזלי דאנקן)
KLM

בואינג 737–900 של KLM בצביעת סקאיי טים
בואינג 9–787 של החברה
KLM (בהולנדית: KLM - Koninklijke Luchtvaart Maatschappij - "חברת תעופה מלכותית") היא חברת התעופה הלאומית של הולנד. החברה היא חלק מתאגיד אייר פראנס-KLM שהוקם בשנת 2004. בסיסה הראשי של החברה נמצא בנמל התעופה סכיפהול שבאמסטרדם.
ביולי 2018 זכתה החברה בתואר: "חברת התעופה הדייקנית ביותר".
תולדות החברה

החברה נוסדה ב-7 באוקטובר 1919, מה שהופך אותה לחברת התעופה הוותיקה בעולם הפועלת עדיין תחת אותו השם, (מוכר כשיא גינס).
בשנת 1920 התבצעה הטיסה הראשונה של החברה ללונדון.
בשנת 1934 התבצעה הטיסה הראשונה של החברה שחצתה את האוקיינוס האטלנטי.
בשנת 2004 התאחדה החברה עם חברת התעופה אייר פראנס.
בשנת 2017 חשף וילם-אלכסנדר מלך הולנד בריאיון לדה-טלגרף ההולנדי כי במשך 21 שנים הוא משמש כטייס משנה בטיסות מסחריות של KLM.
צי המטוסים

צי המטוסים של החברה, נכון לפברואר 2021:
| כלי טיס | בשירות | בהזמנה | נוסעים> C | נוסעים> Y+ | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A330-200 | 8 | — | 18 | 36 | 214 | 268 |  |
| איירבוס A330-300 | 5 | — | 30 | 40 | 222 | 292 |  |
| בואינג 700–737 | 16 | — | 20 | 6 | 106 | 132 | ייצאו משירות עד 2022 |
| בואינג 737–800 | 31 | — | 20 | 6 | 150 | 176 |  |
| בואינג 737–900 | 5 | — | 28 | 18 | 132 | 178 |  |
| בואינג 777-200ER | 15 | — | 34 | 40 | 242 | 316 |  |
| בואינג 777-300ER | 14 | 2 | 34 | 40 | 334 | 408 |  |
| בואינג 9–787 | 13 | — | 30 | 48 | 216 | 294 |  |
| בואינג 10–787 | 6 | 10 | 38 | 36 | 264 | 338 | יימסרו בשנים 2019–2023 |
צי KLM קרגו
| בואינג 400–747ERF | 3 | — | מטען | מטען | מטען | מטען |  |
| סה"כ | 115 | 12 |  |  |  |  |  |
פעילות החברה בישראל

לפני קום המדינה שימשו שדה התעופה בעזה ונמל התעופה לוד שימש את החברה כחניות ביניים במסלול טיסותיה להודו ואוסטרליה.
כיום, החברה מפעילה טיסה יומית אחת במטוס בואינג 777-200ER מנמל התעופה סכיפהול באמסטרדם לנמל התעופה בן-גוריון.
ראו גם

חטיפת טיסה 366 של KLM